Անդրե Վիլլաշ-Բոաշ

Լուիշ Անդրե դե Պինա Կաբրալ Վիլլաշ-Բոաշ, առավել հայտնի որպես Անդրե Վիլլաշ-Բոաշ (պորտ.՝ André Villas-Boas, հոկտեմբերի 17, 1977(1977-10-17), Պորտու, Պորտուգալիա), պորտուգալացի ֆուտբոլային մարզիչ և «Չելսիի» նախկին մարզիչը։ Մինչև «Չելսի» գալը, նա ինն ամիս մարզել է «Ակադեմիկա դե Կոիմբրա» ակումբը և շուրջ մեկ տարի՝ «Պորտուն»։ Այժմ Սանկտ Պետերբուրգի «Զենիթի» գլխավոր մարզիչն է։
«Պորտու»-ում նա դարձավ Եվրոգավաթ նվաճած ամենաերիտասարդ մարզիչը, իսկ «Չելսիի» կողմից նրա համար վճարված €15 միլիոն, մարզչի համար երբևիցե տրված ամենախոշոր գումարն է։ Չնայած նա բարձրակարգ մարզիչ է, նա չունի խաղային փորձ և մինչ 31 տարեկանում «Ակադեմիկա դե Կոիմբրա» ակումբի մարզիչ դառնալը, նա չի եղել որևէ ակումբի գլխավոր մարզիչ։


== Մարզչական կարիերա ==


=== Վաղ տարիներ ===
16 տարեկանում Վիլլաշ-Բոաշը (ով «Պորտոի» երկրպագու էր) ապրում էր այն ժամանակվա «Պորտոի» գլխավոր մարզիչ, անգլիացի Բոբբի Ռոբսոնի հետ նույն հարկի տակ։ Մի անգամ նրանց միջև տեղի ունեցած բանավեճից հետո, Ռոբսոնը վերցնում է Բոաշին դիտորդների խումբ։ Ռոբսոնի շնորհիվ, ով զարմացած էր Բոաշի անգլերենի վարժ իմացությամբ, Բոաշը Շոտլանդիայում, 17 տարեկանում ստացավ ՈւԵՖԱ-ի մարզչի C մակարդակ։ Շատ չանցած՝ 21 տարեկանում նա գլխավորեց Բրիտանական Վիրջինյան կղզիների ֆուտբոլի ազգային հավաքականը մինչև նա «Պորտոում» չդարձավ գլխավոր մարզիչ Ժոզե Մոուրինյոյի (Ռոբսոնի մեկ այլ աշակերտ) օգնական։ Նա Մոուրինյոյի օգնական եղավ նաև «Չելսիում» և «Ինտերում»։


=== «Ակադեմիկա» ===
2009-10 մրցաշրջանի սկզբում նա լքեց օգնականի պաշտոնն ու որոշեց ինքնուրույն գլխավորել ակումբներ։ Շուտով նա գլխավորեց պորտուգալական «Ակադեմիկա դե Կոիմբրա» ակումբը, որտեղ գլխավոր մարզչի պաշտոնը թափուր էր սկսած 2009 թվականի հոկտեմբերից։ Երբ Բոաշը հաստատվեց այդ պաշտոնում, «Ակադեմիկան» կանգնած էր Պրեմիերա Լիգայից դուրս թռնելու վտանգի տակ և չուներ ոչ մի հաղթանակ։ Սակայն ամեն ինչ փոխվեց, երբ Բոաշը ներկայացրեց նոր խաղաոճ, որի շնորհիվ ակումբը ավարտեց մրցաշրջանն անվտանգ 11-րդ տեղում, դուրս թռնելու գոտուց տասը միավորի տարբերությամբ։ Բացի դրանից Ակադեմիկան հասավ 2009–10 մրցաշրջանի Պորտուգալական Լիգայի Գավաթի կիսաեզրափակիչ, որտեղ Մարիանո Գոնսալեսի խփած գոլի պատճառով պարտվեց «Պորտուին»։ Այդպիսի աննախադեպ հաջողություններից հետո, ԶԼՄ-ը նրան էին համարում թափուր մնացած «Սպորտինգ Լիսաբոնի» և «Պորտուի» գլխավոր մարզչի թեկնածու 2010 թվականի ամռանը։


=== «Պորտու» ===
Վիլլաշ-Բոաշը հայտարարվեց «Պորտուի» գլխավոր մարզիչ 2010 թվականի հունիսի 2-ին 2010-ի օգոստոսի 7-ին նա շահեց առաջին գավաթը՝ եզրափակչում 2–0 հաշվով հաղթելով «Բենֆիկային» և շահելով Պորտուգալական Սուպերգավաթը։ Շուտով նա ավելացրեց ևս երեք գավաթ՝ պորտուգալական Պրեմիերա Լիգան, ՈւԵՖԱ Եվրոպա Լիգան և Պորտուգալիայի Գավաթը։ Պրեմիերա Լիգայում նա դարձավ երրորդ ամենաերիտասարդ մարզիչը առաջնության պատմության մեջ, և Եվրոգավաթ նվաճած ամենաերիտասարդ մարզիչը, անելով այդ 2011 թվականի մայիսի 18-ին 33 տարեկանում։
Բոաշի օրոք «Պորտուն» սահմանեց ևս մի քանի ռեկորդ.

«Բենֆիկայից» հետո դարձավ Պրեմիերա Լիգայի երկրորդ ակումբը, որը մրցաշրջանն անցկացրեց առանց պարտության։
Ակումբի ռեկորդ բոլոր մրցաշրջաններում առանց պարտության խաղերի թվով (36 խաղ)։ Նախկին ռեկորդը՝ 33 խաղ, սահմանել էր Ժոզե Մոուրինյոն։
Եվրոպայում մեկ մրցաշրջանի ընթացքում ամենաշատ հաղթանակ տոնած պորտուգալակն ակումբը (14 խաղ)։
Պորտուգալական 30-խաղանոց առաջնությունում մեկ մրցաշրջանի ընթացքում ամենաշատ միավոր հավաքած ակումբը (84 միավոր)։
Պրեմիերա Լիգայում ամենաերկար հաղթանակների շարք (16 խաղ)։
Պրեմիերա Լիգայում երկրորդ տեղի թիմի նկատմամբ ամենամեծ առավելությունը (21 միավոր)։2011 թվականի հունիսի 21-ին Վիլլաշ-Բոաշը հեռացավ « Պորտուի» գլխավոր մարզչի պաշտոնից։


=== «Չելսի» ===
«Չելսին» 2011-ի հունիսի 22-ին Բոաշի հետ ստորագրեց 3-ամյա պայմանագիր և Բոաշը հաստատվեց գլխավոր մարզչի պաշտոնում։
 «Չելսին» նրա նախկին ակումբին՝ «Պորտոյին», որպես փոխհատացում վճարեց ռեկորդային €15 միլիոն։
2012 թ.-ի մարտի 4-ին նա հեռացվեց գլխավոր մարզչի պաշտոնից։


== Անձնական կյանք ==
Վիլլաշը սահուն խոսում է անգլերեն, որ նրան սովորեցրել էր տատը՝ Մարգարետ Կենդալլը։ Նա ամուսնացել է 2004-ին Յոհաննա Տեյշեիրայի հետ և ունի երկու աղջիկ։ Բոաշը տարբերվում է իր արտասովոր հիշողությամբ, և ասում են, որ անուններ չհիշող Մոուրինյոն հիացած էր Բոաշով։


== Մարզչական նվաճումները ==


=== Ակումբային ===
«Պորտու»

Պրեմիերա Լիգա (1)։ 2011
Պորտուգալիայի Գավաթ (1)։ 2011
Պորտուգալիայի Սուպերգավաթ (1)։ 2010
ՈւԵՖԱ Եվրոպա Լիգա (1)։ 2011


=== Անհատական ===
Պրեմիերա Լիգայի լավագույն երիտասարդ մարզիչ։ 2010
Պորտուգալիայի Ոսկե Գլոբուս։


== Մարզչական վիճակագրություն ==


== Ծանոթագրություններ ==


== Արտաքին հղումներ ==
Մարզիչը transfermarkt.de կայքում (անգլ.)
Անդրե Վիլաշ-Բոաշը Sportbox.ru կայքում
Մարզչի պաշտոնական էջը instagram.com կայքում